
9. pielikums 
Valsts pētījumu programmas
“Aizsardzības inovāciju pētījumu programma”
2026.–2029. gadam 
projektu pieteikumu atklātā konkursa nolikumam

[bookmark: _Hlk219461585]Metodika projekta pieteikuma atbilstības izvērtēšanai pēc nozares specifiskajiem kritērijiem
	1. “Metodika projekta pieteikuma atbilstības izvērtēšanai pēc nozares specifiskajiem kritērijiem” (turpmāk – metodika) izstrādāta, ievērojot Ministru kabineta 2018. gada 4. septembra noteikumus Nr. 560 “Valsts pētījumu programmu projektu īstenošanas kārtība” (turpmāk – MK noteikumi), Ministru kabineta 2026. gada 20. oktobra rīkojumu Nr. 659 “Par valsts pētījumu programmu “Aizsardzības inovāciju pētījumu programma” 2026.–2029. gadam” (turpmāk – MK rīkojums) un Valsts pētījumu programmas “Aizsardzības inovāciju pētījumu programma” īstenošanas un uzraudzības komisijas (turpmāk – komisija) 2026. gada 22. oktobrī apstiprināto valsts pētījumu programmas “Aizsardzības inovāciju pētījumu programma” 2026.–2029. gadam projektu pieteikumu atklātā konkursa nolikumu (turpmāk – nolikums).
2. Projekta pieteikuma atbilstību nolikuma 47.1. apakšpunktā minētajiem nozares specifiskajiem kritērijiem izvērtē komisija nedēļas laikā no informācijas saņemšanas no Latvijas Zinātnes padomes.
3. Katru projekta pieteikuma atbilstību nozares specifiskajiem vērtēšanas kritērijiem vērtē vismaz divi komisijas balsstiesīgie locekļi vai komisijas pieaicinātie eksperti, aizpildot nolikuma 10. pielikumu “Individuālā/kopējā nozares specifisko kritēriju vērtēšanas veidlapa”.
4. Individuālajā vērtējumā katrs kritērijs tiek izvērtēts, piešķirot punktus par katru zemāk tabulā atsevišķi minēto apakškritēriju.
5. Par kopējā vērtējuma izveidošanu atbildīgais komisijas balsstiesīgais loceklis vai komisijas pieaicinātais eksperts aizpilda nolikuma 10. pielikumu “Individuālā/kopējā nozares specifisko kritēriju vērtēšanas veidlapa”, kuru paraksta visi vērtētāji un iesniedz komisijas sekretariātam komisijas noteiktajā termiņā.
6. Nolikuma 10. pielikumu “Individuālā/kopējā nozares specifisko kritēriju vērtēšanas veidlapa” aizpilda, ievērojot šādus nosacījumus:



	Nr. p.k.
	Nozares specifiskais kritērijs
	Vērtējums, punkti
	Vērtējuma pamatojums



	1. 
	Projekta pieteikumā plānoto rīcību un rezultātu vērtējums (nolikuma 47.1. apakšpunkts), tai skaitā:

	1.1.
	[bookmark: _Hlk242969900]Atbilstība uzsaukuma prioritārai jomai un nacionālā vai starptautiskā līmeņa aizsardzības spēju attīstības plāniem

	Kritēriju vērtē, piešķirot 0 līdz 1,5 punktiem
0 (Nav izpildīts) – Projekta pieteikumā nav informācijas par kritērija aspektiem vai arī tā ir pilnībā neatbilstoša;
0,5 (Viduvēja izpilde) – projekta pieteikumā informācija ir norādīta daļēji vai tās atbilstība kritērijam kādā no aspektiem nav pārliecinoši pamatota;
1,0 Gandrīz izpildīts – projekta pieteikumā sniegta pamatota informācija par visiem kritērija aspektiem, tomēr ir atsevišķi trūkumi. Pietiekami nav identificēta problēma vai esošais ierobežojums spēju attīstībai, kuru projekts risina; 
1,5 (Pilnīgi izpildīts) – projekta pieteikumā sniegtā informācija un paskaidrojumi ir pamatoti ar precīziem datiem, analīzi un pierādījumiem visos kritērija aspektos. 
	Kritērijā eksperts sniedz vērtējuma pamatojumu, norādot, kādā mērā projekta aprakstā sniegtā informācija pamato atbilstību aizsardzības vajadzībām.
Eksperts vērtē:
1. pamatojumu, kā projekts nodrošina izstrādājamā produkta vai tehnoloģijas atbilstību aizsardzības nozares prioritātēm;
2. identificē problēmu vai vajadzību, spēju, kuru produkts/tehnoloģija risina, apraksta ierobežojumus, ko pašreizējās tehnoloģijas nespēj atrisināt; 
3. nodrošina sasaisti ar Nacionālo bruņoto spēku (turpmāk – NBS) spēju attīstības prioritātēm, kā arī ar aizsardzības industrijas attīstības prioritātēm;
4. raksturo risinājuma plašāko valsts aizsardzības un drošības, un (ja attiecināms) ES vai NATO kontekstu.

	1.2.
	[bookmark: _Hlk242970122]Tehnoloģijas/
risinājuma izmantošanas potenciāls aizsardzības spēju attīstībai un risinājuma inovācija

	Kritēriju vērtē, piešķirot 0 līdz 2 punktiem
0 (Nav izpildīts) – Projekta pieteikumā nav izvērtēti kritērijā noteiktie aspekti vai sniegtā informācija ir pilnībā neatbilstoša; 
0,5 (Viduvēja izpilde) –  projekta pieteikumā informācija ir norādīta daļēji vai tās atbilstība kritērijam kādā no aspektiem nav pārliecinoši pamatota;
1,0 (Gandrīz izpildīts) – projekta pieteikumā sniegta pamatota informācija par visiem kritērija aspektiem, tomēr ir atsevišķi trūkumi. Tehnoloģijai/risinājumam ir identificējams nozīmīgs militārais pielietojums, taču tā ir ierobežota un fokusēta uz vienas konkrētas NBS spējas vai viena bruņoto spēku veida attīstību. Nav pietiekami izvērtēts pielietojums militārajā vidē;
1,5 (Pilnīgi izpildīts) – projekta pieteikumā sniegtā informācija pamato tehnoloģijas/risinājuma būtisku uzlabojumu pret esošajiem risinājumiem un tehnoloģijām. Projekts sniedz tūlītēju un augstu gatavības potenciālu risinājuma ātrai adaptācijai NBS aizsardzības spēju attīstībai un testēšanai militārajā vidē;
2,0 (Augstākā ekselence) – projekta pieteikumā sniegtā informācija izsmeļoši pamato katru kritērija aspektu, pierāda risinājuma transformējošu ietekmi, kas var radīt revolucionāru tehnoloģiju, kas nodrošinās būtisku priekšrocību NBS aizsardzības spējās.
	Kritērijā eksperts sniedz vērtējuma pamatojumu, norādot, kādā mērā projekta aprakstā sniegtā informācija pamato produkta/tehnoloģijas adaptācijas ietekmi uz valsts drošības interesēm un NBS aizsardzības spēju attīstību un inovatīvo potenciālu. 
Eksperts vērtē:
aprakstītos tehnoloģijas/ produkta izmantošanas scenārijus militārā vidē; 
integrācijas iespējas esošajās sistēmās; 
iespējamo pielietojumu vairākās operacionālajās vidēs;
produkta tehnoloģisko priekšrocību pret esošajiem risinājumiem un konkurējošām tehnoloģijām (inovatīvais potenciāls); 
intelektuālā īpašuma potenciālu; 
patentēšanas vai citas aizsardzības iespējas;
sasniegto projekta laikā tehnoloģiju gatavības līmeni (turpmāk - TGL)[footnoteRef:1]; un pamatojumu tam. [1:  Tehnoloģiju gatavības līmeņi ir noteikti Ministru kabineta 2024. gada 22. oktobra noteikumos Nr. 664 "Kārtība, kādā Aizsardzības ministrija īsteno projektu konkursus militāru vai divējāda lietojuma produktu attīstības atbalstam" ar 2026. gada 11. augusta Ministru kabineta grozījumiem Nr. 476: https://likumi.lv/ta/id/370293-grozijumi-ministru-kabineta-2024-gada-22-oktobra-noteikumos-nr664-kartiba-kada-aizsardzibas-ministrija-isteno-projektu-konkursus-militaru-vai-divejada-lietojuma-produktu-attistibas-atbalstam.
] 


	1.3.
	[bookmark: _Hlk242970444]Projekta iesniedzēja un projekta sadarbības partneru spēja īstenot projektu
	Kritēriju vērtē, piešķirot 0 līdz 0,5 punktiem
0 (Nav izpildīts) – Projekta iesniedzējam un zinātniskajai grupai trūkst kompetences, nepieciešamās infrastruktūras, un citu kritērijā noteikto resursu projekta realizācijai;
0,25 (Daļēji izpilde) – projekta iesniedzēja un zinātniskās grupas kvalifikācija kopumā atbilst plānotajiem uzdevumiem, kopumā ir pieejami  resursi projekta īstenošanā, taču ir identificējami ierobežojumi un trūkumi iespējās;
0,5 (Pilnīgi izpildīts) – zinātniskajai grupai ir pilnībā atbilstoša kompetence un pieejami resursi projekta īstenošanai. Kritiskie resursi ir nodrošināti jau projekta sākumā vai to pieejamība ir dokumentāri apliecināta.
	Kritērijā eksperts sniedz vērtējuma pamatojumu, norādot, kādā mērā projekta aprakstā sniegtā informācija pamato zemāk minētos punktus.
Eksperts vērtē:
1. projekta vadītāja un galveno izpildītāju profesionālo kompetenci un kvalifikāciju, kā arī pieredzi līdzīgu projektu ieviešanā;
2. zinātniskās grupas kompetenču savstarpējo papildināmību un atbilstību plānotajām aktivitātēm;
3. projekta ieviesējam pieejamos resursus, infrastruktūru, laboratorijas un testēšanas iespējas, nepieciešamo iekārtu un tehnoloģiju pieejamību.


	1.4.
	[bookmark: _Hlk242970514]Projekta iesniedzēja un projekta sadarbības partneru militārās vides izpratne un kompetence 
	Kritēriju vērtē, piešķirot 0 līdz 0,5 punktiem
0 (Nav izpildīts) – Nav militārās kompetences vai tā nav pietiekami pamatota;
0,5 (Pilnīgi izpildīts) – projekta iesniedzējam un projekta sadarbības partneriem piemīt militārās vides izpratne un kompetence, ko pierāda pieteikumā sniegtā informācija par iepriekšējiem projektiem, sadarbībām un zinātniskā personāla CV, kā arī projekta pieteikumā aprakstītā militārā dimensija kopumā.
	
Kritērijā eksperts sniedz vērtējuma pamatojumu, norādot, kādā mērā projekta aprakstā sniegtā informācija pamato zinātniskās grupas pieredzi militāra lietojuma produktu izstrādē, to testēšanā un produktu izstrādes nākamo soļu (TGL) virzīšanā, kā arī praktiskas militārās vides prasību izpratni.


	KOPĀ:
	4,5 punkti  (vai 30 %)

